Amanda Hansen gør klar til dagens første ridetime. - Det her har jeg aldrig prøvet før, siger den 16-årige Amanda Hansen. Og det er ikke fordi at hun er urutineret, tværtimod skal hun øve de helt små marginaler i dag på en noget anderledes måde. - Jeg skal have en bedre opstilling på hesten, fordi jeg har en dårlig ryg, siger Amanda Hansen. Den mekaniske hest her kommer helt fra Frankrig. Den er udviklet af en fransk kiropraktor og opfinder, som også interesserer sig for dressurridning. - Han har ikke opfundet opstillingen, men han vil gerne formidle den professionelle opstilling videre, siger Pia Munck, dressurtræner, Ryttergården, Thorup. Det er ryttergårdens daglige leder som har sørget for at få hesten på besøg. Hesten skal til Stald Sol-eng ved Brønderslev i morgen.

Referat:
Ridning handler ikke kun om at holde sig på hesten i alle gangarter. Langt fra. Det er en sport ud i holdning, præcision og kropsbevidsthed. Og lige i disse dage har rideelever i Nordjylland en enestående chance for at få formen pudset af.